Преподаване на йога. Основни принципи и техники - част 1 и 2, Марк Стивънс
Преподаване на йога. Основни принципи и техники - част 1 и 2, Марк Стивънс
--------------------------------------------------------------------------


**Двете части на ръководството се продават единствено в комплект.**

‌Тази книга е изчерпателно и **вдъхновяващо ръководство за преподаватели по йога**, както и за сериозни ученици, които искат да усъвършенстват уменията си и да разширят познанията си за йога. Тя може да бъде техен настолен учебник. В нея ще намерите практическа и подробна информация относно методите на преподаване, принципите на сериите, изпълнението на 108 основни асани и техниките за преподаване на медитация и дишане (пранаяма). В книгата са разгледани също философията и историята на йога, както и традиционните и съвременни аспекти на анатомията на човека.

**Марк Стивънс**, уважаван йога учител и инструктор на учители по йога, ни превежда през процеса за подготовка на преподавателите по йога и поддържане на тяхното ниво. На страниците на книгата той представя плода от своята многогодишна прецизна практика, своите дълбоки прозрения и схващания за наистина важните неща в йога. Изпълнена с полезни съвети и малки тайни за откриване на вътрешната сърцевина на асаните, тази книга представлява превъзходна комбинация от традиционна мъдрост и съвременна прецизност и интуиция.

**Марк Стивънс** разглежда сложните въпроси от философията, историята и енергетичните основи на йога, предлага ясни и разбираеми техники за преподаване и изучаване на асаните, пранаяма и медитация и предоставя на преподавателите по йога богат набор от практически инструменти за планиране и организиране на последователността от курсове, за работа с различни ученици и за преподаване с искреност и автентичност.

> *„Маркс Стивънс прави истински подарък на преподавателите по йога, като им предоставя практически инструменти и вдъхновение за пътя, който обхваща всички форми на йога. В книгата му „Преподаване на йога“ има прекрасни обяснения, които трудно можете да намерите на друго място, и това я превръща в превъзходно средство за преподаване на йога – от раздела за митологичния аспект и значението на асаните до съветите за основните асани и средствата за последователното разгръщане на позите от виняса крама.*
> *Насладете се на тази забележителна книга и се потопете дълбоко в собствения си трансформиращ процес на преподаване на йога.“*
> ***Шива Риа, водещ учител по йога***

